2011. május elején a csapat bejelentette az új turné koncertjeit júliusban, szeptemberben és 2012. januárjában „Beautiful World Concert Tour” néven. 2011. május 19-én bejelentették, hogy jótékonysági rendezvényt fognak tartani a Tokyo Dome-ban három napon át 2011. június 24-től, valamint július 6-án kiadják a tizedik stúdióalbumukat „Beautiful World” címmel, és július 24-től elkezdik az országos koncertsorozatot. Macumoto szerint, azért választották ezt a címet, hogy tükrözze az Arashi gondolatait Japán jövőjéről a 2011-es tóhokui földrengés után. Az országos turnéjuk állomásai a négy nagy dóm az ötből, és a Nemzeti Olimpiai Stadion, és ezzel a negyedik egymást követő évben lépnek fel ott.